**Årsberetning fra damegruppa 2024 Et bilde som inneholder emblem, sirkel, logo, Varemerke

Automatisk generert beskrivelse**

**Styret i 2024:**

Hilde Bosh - koordinator

Kjersti Glosli : - kasserer

Eva Øverby: -sekretær

Vicky Daae: - styremedlem

Ragnhild Lindbeck: - styremedlem

Liv Solveig Strand Johansen: - styremedlem

Valgkomite: Eirin Heier og Trude Pettersen.

**Damedagene:**

Vi startet årets golfsesong 17.april. Vi gikk 11 hull og fikk servert deilig eggeomelett med salat og rundstykker. Styret informerte om kommende sesong.

Vi har hatt 26 turneringsdager, med varierende spilleformer. 12.juni ble avlyst p.g.a. voldsomt regn- og tordenvær.

Ragnhild har gjort en super jobb med å organisere påmeldingene. Nytt av året er en del slaggolfrunder som er handicap tellende, ved å registrere på telefonen i hver «ball».

Det har vært valgfritt spill av 11 eller 18 hull. Dette har fungert meget tilfredsstillende og videreføres neste sesong.

Premiering i de tre klassene A+B (18Hull) og C (11 hull) fungerer også meget tilfredsstillende og videreføres.

**Fremmøte:**

Det har vært alt fra 35 - til 2damer på damedagen, med et snitt på ca. 20. Det har vært omtrent like mange som har spilt 11 og 18. hull igjennom sesongen.

**Herrebesøk:**

Onsdag 8.mai hadde vi herre besøk. Vi hadde også i år et godt besøk. Dette setter vi pris på. Det ble spilt «bestball» med premiering. Sissel serverte kjempegod gryte med ris og salat.

**Vennskapsmatch og besøk:**

Det ble gjennomført vennskapsturnering med Borregaard GK. Det kom 10.damer fra Borregaard. Vi spilte Greensome og hadde premieutdeling. Det smakte deilig med kaker og kaffe og praten gikk livlig i klubbhuset. Vi gjorde en erfaring at det hadde vært bedre og spilt «Bestball».

Vi var hos dem 13.aug og vi stilte sterkt fra vår klubb. Ble tatt vel imot og spilte «best ball». Deilige kaker og kaffe ble servert. Flott premiering.

Årets dametur 6-8. sept:

Strømstad og det hvite hus på banen «Emmas hus» var leid til oss» Kjersti G og Hilde B gjorde en kjempefin jobb for at vi damene kunne nyte en fin helg med golf og moro. Mye forarbeide bestilling av hus, fordeling av rom, bestilling av tid på banen og biler. Mange telefoner. Det ble servert reker med tilbehør fredag. Lørdag ble det servert frokost og spekemat på kvelden med tilbehør. Det var pakkelek fredag, og høy stemning. Premiering søndag. Været var supert.

21 damer var påmeldt. Værgudene var på vår side. Vi hadde «closes to the pin» og lengste drive lørdag. Jeg tror alle som deltok var fornøyde med denne turen.

**Styremøter:**

Styret har hatt to styremøter denne sesongen. Vi i styret har brukt Messenger masse. Vi har en egen styregruppe der, og det har vært mange sp.mål og svar som er blitt utvekslet.

**Økonomi:**

Startavgiften på vår golfdag onsdag er 70.-kr. Styret ønsker å beholde denne startkontingenten neste sesong også. Den har vært brukt til å dekke premier, samt innkjøp av en del mat og drikke til våre sosiale arrangementer.

**Sesongavslutning:**

Golfåret avsluttes med årsmøte og høstfest i KLUBBHUSET FREDAG 25.10.2024.

Utdeling av utmerkelser og koldtbord fra Ringstad med ønsket drikke til.

**Årets handicap jeger:**

Lill Eikrem har senket sitt handicap med hele 14,5. ned til 36,5 i handicap. En fin andre plass har Cecilie Rustad som har senket sitt handicap med 11,5 til 39 i handicap.

**Årets birdiedame:**

Det var hele 12 birdier.

Hilde Aasberg har hatt 3 birdier denne sesongen og er vinneren.

**Takk til klubben:**

Vi takker klubben, Cathrine, Gunnar og Adrian for godt samarbeide gjennom hele sesongen og de har vært veldig behjelpelige med div. ting. Sissel har servert god mat.

25. oktober 2024

Eva Øverby

Sekretær for damegruppa

Skjeberg golfklubb.